Hotărârea Tribunalului (Camera a șaptea) din 10 octombrie 2012 – Evropaïki Dynamiki/Comisia
(Cauza T-247/09)
„Contracte de achiziții publice de servicii – Procedură de cerere de ofertă – Prestare de servicii privind producția și difuzarea Suplimentului la Jurnalul Oficial al Uniunii Europene și a suporturilor
electronice și neelectronice conexe – Respingerea ofertei unui ofertant și decizie de atribuire a contractului unui alt ofertant – Obligația de motivare – Egalitate de tratament – Eroare vădită de apreciere – Răspundere extracontractuală”
1.                     Acte ale instituțiilor – Motivare – Obligație – Conținut – Decizie, în cadrul procedurii de atribuire a unui contract de achiziții
publice de servicii, de a nu reține o ofertă – Apreciere în raport cu elementele de informare aflate la dispoziția reclamantului
la momentul formulării acțiunii [art. 253 CE; Regulamentul nr. 1605/2002 al Consiliului, art. 100 alin. (2); Regulamentul
nr. 2342/2002 al Comisiei, art. 149] (a se vedea punctele 30-34)
2.                     Acte ale instituțiilor – Motivare – Obligație – Conținut – Decizie, în cadrul procedurii de atribuire a unui contract de achiziții
publice de servicii, de a nu reține o ofertă – Obligația de a comunica, în urma unei cereri scrise, caracteristicile și avantajele
ofertei reținute, precum și numele ofertantului căruia îi este atribuit contractul [Regulamentul nr. 1605/2002 al Consiliului,
art. 100 alin. (2)] (a se vedea punctele 47 și 172-174)
3.                     Contracte de achiziții publice ale Uniunii Europene – Încheierea unui contract în urma unei cereri de ofertă – Puterea de
apreciere a instituțiilor – Control jurisdicțional – Limite [Regulamentul nr. 1605/2002 al Consiliului; Regulamentul nr. 2342/2002
al Comisiei, art. 146 alin. (1) al doilea paragraf] (a se vedea punctele 50 și 75)
4.                     Procedură jurisdicțională – Cerere de sesizare a instanței – Cerințe de formă – Identificarea obiectului litigiului – Expunere
sumară a motivelor invocate [Statutul Curții de Justiție, art. 21 primul paragraf și art. 53 primul paragraf; Regulamentul
de procedură al Tribunalului, art. 44 alin. (1) lit. (c)] (a se vedea punctul 57)
5.                     Contracte de achiziții publice ale Uniunii Europene – Procedură de cerere de ofertă – Obligația de respectare a principiului
egalității de tratament a ofertanților – Necesitatea de a asigura egalitatea de șanse și de a se conforma principiului transparenței –
Conținut (a se vedea punctele 66-69)
6.                     Procedură jurisdicțională – Invocarea de motive noi pe parcursul procesului – Condiții – Motiv nou – Noțiune [Regulamentul
de procedură al Tribunalului, art. 44 alin. (1) lit. (c) și art. 48 alin. (2)] (a se vedea punctul 165)
7.                     Răspundere extracontractuală – Condiții – Nelegalitate – Prejudiciu – Legătură de cauzalitate – Lipsa uneia dintre condiții –
Respingerea în întregime a acțiunii în despăgubire (art. 288 al doilea paragraf CE) (a se vedea punctul 177)
8.                     Procedură jurisdicțională – Cheltuieli de judecată – Cheltuieli nejustificate sau șicanatoare – Comportament al unei instituții
prin care se favorizează nașterea litigiului [Regulamentul de procedură al Tribunalului, art. 87 alin (3) al doilea paragraf]
(a se vedea punctele 183 și 184)
Obiectul
Pe de o parte, cerere de anulare a Deciziei Oficiului pentru Publicații Oficiale al Comunităților Europene din 7 aprilie 2009
de respingere a ofertei prezentate de reclamantă în cadrul procedurii de cerere de ofertă privind prestarea de servicii de
producție și de difuzare a Suplimentului la
Jurnalul Oficial al Uniunii Europene
și a suporturilor electronice și neelectronice conexe, precum și a tuturor deciziilor ulterioare deciziei Oficiului pentru
Publicații, inclusiv a celei de atribuire a contractului unui alt ofertant și, pe de altă parte, o cerere de daune interese
Dispozitivul
1)
Respinge acțiunea.
2)
Evropaïki Dynamiki – Proigmena Systimata Tilepikoinonion Pliroforikis kai Tilematikis AE suportă propriile cheltuieli de judecată,
precum și pe cele efectuate de Comisia Europeană.